open-index/open-wikipedia-markdown huggingface dataset:
Նիկի, Ռիկի, Դիկի և Դոն

**«Նիկի, Ռիկի, Դիկի և Դոն»** (), Nickelodeon ալիքի ամերիկյան հեռուստասերիալ, որի պրեմիերան ԱՄՆ-ում կայացել է 2014 թվականի սեպտեմբերի 13-ին։ Հեռուստասերիալը պատմում է Հարպերների ընտանիքում ծնված քառյակի մասին։ Ամեն դրվագում նրանք տարբեր իրավիճակների և արկածների միջով են անցնում։

## Սյուժե
Հարպերների ընտանիքում չորս երեխա է՝ տղաներ Նիկին, Ռիկին, Դիկին և նրանց քույր Դոնը։ Նրանք շատ քիչ ընդհանուր բան ունեն, չնայած դրան, որ քառյակ են։ Իհարկե, այդպիսի մեծ ընտանիքում նաև մրցակցություն տեղ կա, սակայն, երբ նրանք միավորվում են, կարողանում են հաղթահարել բոլոր դժվարությունները։

## Կերպարներ
* Նիկի Հարպեր (Էյդան Գալահեր)՝ ակտիվ, հնարամիտ, բայց մի քիչ տարօրինակ տղա։ Նրա համար ուրիշների կարծիքը հետաքրքիր չէ։ 
* Ռիկի Հարպեր (Քեյսի Սիմփսոն)՝ ամենախելացին իր ընտանիքից։ Սիրում է վիճել Դոնի հետ և պայքարել լիդերի կոչումի համար։
* Ռիկի Հարպեր (Մեյս Քորոնել)՝ զուսպ և հանգիստ տղա։ Միշտ իմանում է, ինչ ասի, թեև դա միշտ չէ, որ տեղին է լինում։ Միշտ հեշտ ճանապարհներն է փնտրում։ Սյուժեի համաձայն նա շատ համակրելի է, սակայն շատերի կողմից այս կերպարը չի սիրվում։ Շատ հիմար է, դրա համար նրա կարծիքի վրա հաճախ ուշադրություն չեն դարձնում։ 
* Դոն Հարպեր (Լիզի Գրին)՝ ճարպիկ և и գործարար աղջիկ։ Թեև շատ է անհանգստացնում եղբայրներին, նա սիրում և հոգ է տանում նրանց մասին։
* Թոմ Հարպեր (Բրայան Ստեփանեկ)՝ Հարպերների քառյակի հայր։
* Էն Հարպեր (Էլիսոն Ման)՝ Հարպերների քառյակի մայր։

## Արտադրություն
Առաջին եթերաշրջանը պատվիրվել է 2014 թվականի մարտին և սկզբում կազմված էր միայն 13 դրվագներից, որոնց քանակը ավելացրել են մինչև 20 դրվագ։ 2014 թվականի նոյեմբերի 18-ին հեռուստասերիալը երակարաձգվել է մինչև երկրորդ եթերաշրջան, որի պրեմիերան կայացել է 2015 թվականի մայիսի 23-ին։ Փետրվարի 9-ին հեռուստասերիալը հետաձգվել է մինչև երրորդ եթերաշրջան, որի պրեմիերան կայացել է 2017 թվականի հունվարի 7-ին։ 2017 թվականի մարտի 20-ին հեռուստասերիալը հետաձգվել է մինչև չորրորդ եթերաշրջան։ 2017 թվականի սեպտեմբերի 20-ին հեռուստասերիալի նկարահանումները ավարտվել են։ Մեյս Քորնելը, ով կատարում էր Դիկիի դերը, չի հայտնվել վերջին 4 դրվագներում։ 2017 թվականի նոյեմբերի 15-ին Nickelodeon-ը հայտարարել է, որ 4-րդ եթերաշրջանը կդառնա վերջինը։

## Մրցանակներ և պարգևներ

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան հեռուստասերիալներ
Կատեգորիա:2014 հեռուստասերիալներ
Կատեգորիա:Nickelodeon-ի բնօրինակ ծրագրեր
Կատեգորիա:Ամերիկյան կատակերգական հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Լիզի Գրին

**Էլիզաբեթ Էն Գրին** (, ), ամերիկացի դերասանուհի, որն առավել հայտնի է «Նիկի, Ռիկի, Դիկի և Դոն» սերիալում Դոն Հարփերի գլխավոր դեր կատարելու համար։

## Կարիերա
2014 թվականի սեպտեմբերի 13-ին Լիզի Գրինն առաջին անգամ հայտնվել է «Նիկի, Ռիկի, Դիկի և Դոն» հեռուստասերիալներում՝ Դոն Հարփերի դերում։ 2018 թվականին Գրինը սկսել է նկարահանվել «միլիոն մանրուքներ» դրամատիկական հեռուստասերիալում։

## Անձնական կյանք
Նկարահանումներից ազատ ժամանակ Լիզին սիրում է զմաղվել նկարչությամբ, լսել երաժշտություն, լողալ և խաղալ ֆուտբոլ։ Լիզին ապրում է իր ծնողների և եղբոր հետ։ Նրա տնային կենդանիներն են՝ Ջեթ անունով գերմանական հովվաշունը և կատու Կոկո Շանելը։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Բեմական կեղծանուններ
Ջոան Հարիս

**Ջոան Հարիս** (, ), բրիտանացի գրող։
 
## Կենսագրություն

Ջոան Հարիսը ծնվել է Բարնսլի քաղաքում, Յորկշիր, Մեծ Բրիտանիա, ֆրանս-բրիտանական ընտանիքում (մայրը՝ ֆրանսուհի, հայրը՝ անգլիացի)։ Ջոանը սովորել է Ույկֆիլդի օրիորդաց դպրոցում, այնուհետև Բարնսլիի քոլեջում, այնուհետև Քեմբրիջի Սուրբ Կատերինա քոլեջում ուսումասիրել է ժամանակակից և միջնադարյան լեզուներ։

Համալսարանն ավարտելուց հետո Ջոանը աշխատել է որպես վաճառողուհի, 15 տարի Լիդսի տղաների քոլեջում ֆրանսերեն է դասավանդել, Շեֆիլդի համալսարանում ֆրանսերեն լեզվի և գրականության դասընթաց է վարել:Ջոան Հարիսի առաջին վեպը՝ «The Evil Seed» հրատարակվել է 1989 թվականին, բայց ոչ այդ վեպը, ոչ լ հաջորդը՝ «Քնիր, գունատ քույրիկ» («Sleep, Pale Sister», 1993) մեծ հաջողություն չունեցան։

Սակայն երրորդ վեպը՝ «Շոկոլադ» («Chocolat», 1999) առեղծվածային մելոդրաման զբաղեցրել է «Սանդի թայմս» թերթի բեսթելերների ցանկում զբաղեցրել է առաջին տեղը և ընդգրկվել է Կոստա մրցանակի ցանկում՝ «Վեպ» անվանակարգում։ Miramax Films կինոընկերությունը գնել է վեպի էկրանավորման իրավունքը։ Ջուդի Դենչի, Ջոնի Դեփի և Ժուլիետ Բինոշի մասնակցությամբ «Շոկոլադ» ֆիլմի  հաջողության շնորհիվ վեպը ավելի մեծ հայտնիություն ձեռք բերեց։

2007 թվականի օգոստոսին Ջոան Հարիսը հրապարակել է առաջին գիրը՝ «Ռուներ» ("Ռունական կախարդանն")՝ մանուկների և պատանիների համար։
Ջոան Հարիսը նվագում է բաս-կիթարի վրա խմբում, որը ձևավորել  16 տարեկանում, ուսումնասիրում է հին իսլանդերեն։ Ամուսնու Քևինի և դստեր՝ Անուշկայի հետ ապրում  իր ծննդավայրից ոչ հեռու։

## Ծանոթագրություններ

## Արտաքին հղումներ
* Ջոան Հարիսի կայքը
* Ջոան Հարիսի բլոգը
* Ջոան Հարիսի Թվիթերը
* Ջոան Հարիսը The Electronic Literary Database (ELDb) կայքում

Կատեգորիա:Անգլիացի կին վիպասաններ
Կատեգորիա:20-րդ դարի անգլիացի վիպասաններ
Կատեգորիա:Անգլիացի կին գրողներ
Unbreakable (ալբոմ, Scorpions)

**Unbreakable** (անխորտակելի), Scorpions գերմանական ռոք խմբի տասնհինգերորդ ալբոմ։ Ալբոմի թողարկումը կայացել է 2004 թվականի մայիսի 3-ին։

## Ալբոմի մասին
[thumb|220px|[Ռուդոլֆ Շենկեր, 2005 թվական]]
Մի քանի տարի տարբեր ոճերում փորձերից հետո, Scorpions-ը թողարկել են ալբոմ իրենց հարազատ հարդ ռոք ոճում։ Սկավառակը դարձել է առաջինը նրանց նոր բաս կիթառահար Պավել Մոնչիվոդայի համար։

Հայտնի հիթ-շքերթներում ալբոմը չի նշվել, բայց ստացել է քննադատների կողմից դրական գնահատականներ։ Allmusic կայքը նկարագրել է Unbreakable ալբոմը որպես Scorpions-ի «ամենածանր» ալբոմների մեկը։ Խումբը շրջագայություն է անցկացրել Unbreakable-ի աջակցման համար։

## Կոմպոզիցիաների ցանկ
thumb|220px|Պավել Մոնչիվոդայի (2014 թվական) դեբյուտը ''Unbreakable'' ալբոմում
¹ Բոնուս երգ ալբոմի ճապոնական հրատարակության համար

## Ձայնագրման մասնակիցներ

* Կլաւոս Մայնե՝ վոկալ
* Մաթիաս Յաբս՝ կիթառ, ակուստիկ կիթառ, սլայդ կիթառ, բեք վոկալ
* Ռուդոլֆ Շենկեր՝ ռիթմ կիթառ, ակուստիկ կիթառ, բեք վոկալ
* Պավել Մոնչիվոդա՝ բաս կիթառ
* Ջեյմս Կոտակ՝ հարվածայիններ, բեք վոկալ

## Հյուրեր

* Koen van Baal՝ ստեղնավոր
* Բարի Սպարքս՝ բաս կիթառ «Love’em or Leave’em»-ում
* Ինգո Պովիտցեչ՝ բաս կիթառ «Remember The Good Times (Retro Garage Mix)»-ում
* Ralph de Jongh՝ բեք վոկալ
* Joss Mennen՝ բեք վոկալ
* Ալեքս Յանսեն՝ բեք վոկալ
* Jody’s Kids Choir՝ վոկալ

## Հիթ-շքերթներ

## Արտաքին հղումներ

* Unbreakable ալբոմը Scorps.ru-ում
* https://web.archive.org/web/20120616213050/http://www.the-scorpions.com/english/discography/records/unbreakable.asp Unbreakable ալբոմ

Կատեգորիա:2004 ալբոմներ
Կատեգորիա:Անգլալեզու ալբոմներ
Իվան Նովոսելցև

**Իվան  Եվգենևիչ Նովոսելցև** (), ռուս ֆուտբոլիստ, «Սոչի» ակումբի պաշտպան։

## Ակումբային կարիերա
ՕՌՄՊՄԴ-ի «Խիմկի» ակումբի սան է, խաղացել է երիտասարդական թիմում։ 2011 թվականին կնքել է պրոֆեսիոնալ պայմանագիր ակումբի հետ, որը հանդես էր գալիս ՖԱԼ-ում, դրանից հետո վարձավճարով տեղափոխվել է երկրորդ դիվիզիոնի «Իստրա» ակումբ, որիտեղ անցկացրել է 17 խաղ և արժանացել է Մոսկվայի «Տորպեդո» ակումբի ուշադրությանը, որը հանդես էր գալիս ՖԱԼ-ում։ 2012 թվականի Նովոսելցևը երեք տարվա պայմանագիր է կնքել «Տորպեդո» ակումբի հետ։ 2014 թվականին «Տորպեդո» ակումբի հետ դարձել է ՖԱԼ առաջնության բրոնզե մեդալակիր, որը թույլ է տվել ակումբին վերադառնալ Պրեմիեր լիգա։ Սևասպիտակների կազմում Նովոսելցևը անցկացրել է 38 խաղ և խփել մեկ գոլ։ Նրա նորամուտը Պրմիեր լիգայում կայացել է 2014 թվականի օգոստոսի 2-ին ԲԿՄԱ ակումբի դեմ արտագնա խաղում։

2015 թվականի հունվարի 12-ին Նովոսելցևը տեղափոխվել է «Ռոստով»՝ պայմանագիր կնքելով մինչև 2018/19 մրցաշրջանի ավարտը։ 2015/16 մրցաշրջանում դարձել է Ռուսաստանի առաջնության արծաթե մեդալակիր։

2016 թվականի հուլիսի 30-ին խփել է առաջին գոլը 2016/17 մրցաշրջանի Ռուսաստանի առաջնությունում «Օրենբուրգ» ակումբի դարպասին, որը «Ռոստովի» կազմում Նովոսելցևի համար դարձել է առաջինը։ Ընդհանուր «Ռոստովի» կազմում անցկացրել է 46 խաղ և խփել 2 գոլВ:

2016 թվականի օգոստոսի 31-ին տեղափոխվել է Սանկտ Պետերբուրգի «Զենիթ» ակումբ։ 2018 թվականի հունվարի 31-ին վարձավճարային հիմունքներով տեղափոխվել է Տուլայի «Արսենալ» ակումբ մինչև մրցաշրջանի ավարտը ժամկետով։ 2018 թվականի հուլիսի 27-ին տեղափոխվել է «Անժի» մինչև մրցաշրջանի ավարտը։

2019 թվականի հունվարի 29-ին վարձավճարային հիմունքներով տեղափոխվել է «Ռոստով» մինչև 2018/2019 մրցաշրջանի ավարտը։

## Կարիերան հավաքականում
Չի խաղացել Ռուսաստանի հավաքականի պատանեկան և երիտասարդական թիմերում։ Ազգային հավաքականում նորամուտը կատարել է 2015 թվականի մարտի 31-ին Ղազախստանի հավաքականի դեմ ընկերական խաղում (0:0)։

## Անձնական կյանք
Ամուսնացած է բասկետբոլիստուհի Կատերինա Նովոսելցևի (Կեյրու) հետ։ Առաջարկությունն արել է Դոնի Ռոստովի «Օլիմպ-2» մարզադաշտում 2015 թվականի ապրիլի 20-ին «Տորպեդոյի» դեմ «Ռոստովի» հաղթական խաղից հետո։ Հարսանիքը կայացել է 2015 թվականի հոկտեմբերի 24-ին:

2019 թվականի փետրվարին հայտնի է դարձել Կատերինայի հղիության մասին, ինչպես նաև այն մասին, որ Նովոսելցևը հեռացել է նրանից։ Հետագայում հայտնի է դարձել, որ նա կնոջ հետ կուտակած ունեցվածքը գրացել է մոր անունով։

## Վիճակագրություն
### Ակումբային

### Հավաքական

#### Խաղերը հավաքականում

**Ընդհանուր։ 5 խաղեր / 0 գոլ; 1 հաղթանակ, 2 ոչ-ոքի, 2 պարտություն:**

## Ծանոթագրություններ

Կատեգորիա:Անժիի ֆուտբոլիստներ
Կատեգորիա:Զենիթի ֆուտբոլիստներ
Կատեգորիա:Խիմկիի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Ռոստովի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տորպեդո Մոսկվայի ֆուտբոլիստներ
Baby (երգ, Քլին Բենդիթ)

"**Baby**" բրիտանական Քլին Բենդիթ երաժշտական խմբի երգը՝ Մարինայի և պուերտոռիկացի երգիչ Լուիս Ֆոնսիի մասնակցությամբ, թողարկվել է Քլին Բենդիթի *[[What Is Love? (ալբոմ, Քլին Բենդիթ)|What Is Love?]]* երկրորդ ստուդիական ալբոմում 2018 թվականի նոյեմբերի 2-ին։

"Baby" երգը ներառվել է Մարինայի չորրորդ ստուդիական ալբոմում՝ *[[Love + Fear]]*: Առանց Ֆոնսիի տարբերակը հատնվել է ալբոմի վինիլային տարբերակում։

## Ստեղծագործություն
Երգը գրվել է C մինոր բանալիով։ Տեքստը սիրային եռանյկունու մասին է, երբ երգիչը ինչ-որ մեկին ասում է, որ նա «էլ առաջվանը չէ»։

Երգը ունի րոպեում 117 հարված տեմպ և ունի հստակ որոշված երաժշտական չափ։ Նաև ցուցադրվում է քվինտային հինգյակի շրջանը, ինչով էլ երաժշտությունը առաջ է գնում դեպի քվինտային հնգյակի շրջանը և էլի հետ է գնում C մինոր։

## Պրոմո
2018 թվականի հոկտեմբերի 29-ին հրապարակումը կատարեցին Թվիթերով և տարածեցին շապիկը։ 2018 թվականի նոյեմբերի 2-ին, նրանք ներկայացրեցին երգը BBC Two's հեռուստաալիքի*[[Strictly Come Dancing: It Takes Two]]* շոուի ժամանակ։

## Քննադատական արձագանք
Մայք Ուոսը՝ Idolator կայքից բնութագրել է երգը որպես «կրքոտ բանգեր, որը հնչում է որպես հիթ», ասելով Մարինային «քուս»՝ «Ես արդեն մեկուրիշի փոքրիկն եմ Քլին Բենդիթի գրավիչ և լատինամերիկյան երանգներով հաուսի ռիթմիկ բիթերի ներքո»։ *[[Billboard (ամսագիր)|Billboard]]* ամսագիր լեյբլացրել է երգը որպես «Ֆլամենկո-տիեզերական թրեք», կարծելով, որ Ֆոնսիի իսպանախոս լինելը հաղորդում է «բնորոշ լատինական փայլ»։

## Երաժշտական տեսահոլովակ
Clean Bandit-ը երգը թողարկել է YouTube-ում 2018 թվականի նոյեմբերի 2-ին, որի դեպքերը մեծ մասամբ տեղի են ունենում հարսանիքի ժամանակ։ Տեսահոլովակում Ֆոնսին է, Մարինան և Ավստրալիացի երգիչ Սթարլին։ Երաժշտական տեսահոլովակում Մարինան կատարում է հարսի (Գրեյս Չատտո) ընկերուհու կերպարը և ներկա է եղել փեսայի և նրա նախկին ընկերուհու սիրավեպի ականատես ամառային ճամբարում։

## Երգացանկ
***Թվային ներբեռնում**
#"Baby" – 3:25

***Թվային ներբեռնում – ակուստիկ**
#"Baby"  – 3:37

***Թվային ներբեռնում – ռեմիքսներ**
#"Baby"  – 3:02
#"Baby"  – 3:28

## Հիթ-շքերթներ

## Հավաստագրեր

## Ծանոթագրություններ

## Արտաքին հղումներ

Կատեգորիա:2018 երգեր
Կատեգորիա:Լուիս Ֆոնսիի երգեր
Կատեգորիա:Քլին Բենդիթի երգեր
Ջեյն Մորիս

**Ջեյն Մորիս** (, ), բնորդուհի (բնօրինակ կին՝ նկարչի համար), պրեռաֆայելիտների գեղեցկության իդեալի մարմնացում։

Ուիլյամ Մորիսի կինը, Դանթե Գաբրիել Ռոսսետտիի սիրուհին։

## Կենսագրություն
Ջեյն Բյորդենը ծնվել է Օքսֆորդում, որտեղ էլ ապրել են նրա ծնողները՝ Ռոբերտ Բյորդենը և Էնը (օրիորդական անունը՝ Մեյզեյ, )։ Հայրը աշխատում էր ձիապան, մայրը անգրագետ էր և ամենայն հավանականությամբ, եկել էր Օքսֆորդ, որպեսզի ծառա աշխատի։ Ջեյնի մանկության մասին շատ քիչ բան է հայտնի, բայց պարզ է, որ այն անցել է աղքատության և դժվարության մեջ։

1857 թվականի հոկտեմբերին Ջեյնը  և նրա քույր Էլիզաբեթը գնացին ներկայացման՝ «Դրուրի–Լեյն» թատրոնում, որտեղ նկարիչներ Դանթե Գաբրիել Ռոսսետտին և Էդվարդ Բերն–Ջոնսը նկատեցին Ջեյնին, նրանք մի խումբ նկարիչների մաս էին կազմում, ովքեր Արթուրյան շրջանի մոտիվներով, որմնանկարներ էին նկարում Օքսֆորդի միությունում։ Նրանց զարմացրեց նրա գեղեցկությունը և համոզեցին որպեսզի ներկայանա բնորդուհի։

Ամուսնությունից առաջ Ջեյնը չափազանց անկիրթ էր, քանի որ ամենայն հավանականությամբ, ծնողները նրա համար ընտրել էին որպես ծառայի կարիերա։ Նշանադրությունից հետո Ջեյն Մորրիսը սկսեց մասնավոր դասեր ստանալ, սովորեց ֆրանսերեն և իտալերեն և դարձավ հմուտ դաշնակահարուհի։ Նրա կեցվածքն ու խոսքն այնքան վերափոխվեց, որ ժամանակակիցները նրան բնութագրեցին որպես «թագավորական» կերպար։ Հետագայում նա մտավ անգլիական բարձր հասարակություն և, հավանաբար, դարձավ Բեռնարդ Շոուի «Պիգմալիոն» պիեսի Էլիզա Դուլիտտլի նախատիպը։

Հենրի Ջեյմսը, ով 1869 թվականին առաջին անգամ այցելել է Մորիսին, Ջեյնի մասին այսպես է գրել է իր քրոջը.:[ձախից|մինի|[Էվելին դե Մորգան. Ջեյն Մորիսի դիմանկարը, 1904 թ.]]
[մինի|[Դանթե Գաբրիել Ռոսսետտի|Դանթե Գաբրիել Ռեսսետտի. Պրոզերպինա, 1874 թ.]]
Ջեյնի և Ուիլյամ Մորիսի հարսանիքը տեղի է ունեցել 1859 թվականի ապրիլի 26-ին, Սուրբ Մայքլի Օքսֆորդ եկեղեցում։ Ջեյնի հայրը այդ ժամանակ աշխատում էր, որպես ձիապան Ստամբուլում գտնվող Հոլիվուել փողոցում։

Ջեյնը և Ուիլյամը նախ ապրում էին «Կարմիր տանը» (Բեքլիհեթ, Քենթ), որտեղ նրանք ունեցան դուստրեր՝ Ալիսան (1861 թվական, հունվար) և Մերին (1862 թվական, մարտ), այնուհետև երկար տարիներ ապրել են Օքսֆորդշիրի և Ուիլթշիրի սահմանին գտնվող Քելմսքոթ-Մանոր առանձնատանը (): Այս տունը ներկայումս բաց է հանրության համար։

Ջեյն Բյորդենը մահացել է 1914 թվականի հունվարի 26-ին, Բաթում, որտեղ ապրում էր Բրոքի 5 հասցեում։

Պատկեր:William Morris 001.jpg|Ուիլյամ Մորիս «Թագուհի Գիվնևրա», 1858 թ.
Պատկեր:Dante Gabriel Rossetti - Jane Morris (The Blue Silk Dress).jpg|Դանթե Գաբրիել Ռոսսետտի «Կապույտ մետաքսե զգեստը», 1868 թ.
Պատկեր:Dante Gabriel Rossetti - "Persephone".jpg|Դանթե Գաբրիել Ռոսսետտի, «Պրոզերպինա» 1874 թ.
Պատկեր:Astarte Syriaca.jpg|Դանթե Գաբրիել Ռոսսետտի, «Աստարտե Սիրիացի» 1877 թ.


## Ծանոթագրություններ

## Գրականություն
* 
* 
* 

## Արտաքին հղումներ
* Фотографии Джейн Моррис, сделанные в доме Россетти (1865)

Կատեգորիա:Անգլիացի մոդելներ
Կատեգորիա:Բնորդուհիներ
Կատեգորիա:Հայտնի գրողների մուսաներ
Կատեգորիա:Նկարիչների կանայք
Կատեգորիա:Պրեռաֆայելիտներ
Կատեգորիա:Պրեռաֆայելիտների բնորդուհիներ
Մուսկատ (գինի)

**Մուսկատ** (,  բառից, մուսկուս), աղանդերային գինի, որը պատրաստվում է մուսկատ տեսակի սպիտակ, վարդագույն և սև խաղողից։ Որպես կանոն պարունակում է 13-16 % սպիրտ և 20-30 % շաքար։ Առանձնանում է խաղողում պարունակվող եթերային յուղերի կողմից հաղորդվող բնորոշ բույրով։ Խաղողը հավաքում են 25-40 % շաքարայնության դեպքում։

Առավել լայն ճանաչում ունեն Ֆրանսիայի, Իսպանիայի, Իտալիայի և այլ եվրոպական երկրների գինեգործական տնտեսությունների կողմից արտադրվող (ինչպես չոր, այնպես էլ քաղցր) մուսկատային գինիները։ Ճանաչում են ստացել նաև Մասսանդրա միավորման կողմից Ղրիմում աճեցվող մուսկատային տեսակի խաղողից պատրաստվող մուսկատները (հատկապես նախկին ԽՍՀՄ երկրների տարածքում)։

Մուսկատների որոշ տարատեսակներ անվանվում են մուսկատելների կողմից (Moscatel)։  Այս տերմինը տարբեր երկրներում ունի տարբեր նշանակություն և կարող է վերաբերել այն գինիներին, որոնց պատրաստման ժամանակ բացի մուսկատից օգտագործվում են նաև խաղողի այլ տեսակներ՝ մուսկատել տեսակի խաղողից գինիները, արտադրության վայրում որոշակի մուսկատների սորտերը(օրինակ՝ *Setúbal DOC*), մուսկատային գինիների համային և բուրմունքային որակները կրկնօրինակող գինիները, այդ թվում նաև արհեստական էսենցիայի օգնությամբ թնդեցված և մուսկատային խաղողից պատրաստված էժանագին գինիները։

## Ծանոթագրություններ

Կատեգորիա:Գինիներ
Կատեգորիա:Սպիտակ գինիներ
Կարակասի գեղարվեստի թանգարան

**Կարակասի գեղարվեստի թանգարան** (իսպ. Museo de Bellas Artes de Caracas; MBA) գտնվում է Վենեսուելայի մայրաքաղաք Կարակասի Մորելոս Պլասի շրջանում։ Թանգարանը բացվել է 1918 թվականին, ինչը նրան դարձրեց կերպարվեստի ամենահին թանգարանը երկրում։

## Պատմություն
Կարակասում կերպարվեստի թանգարան ստեղծելու որոշումը կայացվել է 1917 թվականին Վենեսուելայի նախագահ Վիկտորինո Մարկես Բուստիլոսի կողմից։ Թանգարանը բացվել է 1918 թվականի հոկտեմբերի 19-ին և գտնվում է Վենեսուելայի Կենտրոնական համալսարանին պատկանող մի շենքում։ 1938 թվականին թանգարանը տեղափոխվել է իր սեփական նոր շենքը, որը նախագծել է վենեսուելացի հայտնի ճարտարապետ Կառլոս Ռաուլ Վիլյանուուեվան նեոկլասսիական ոճով։ 1976 թվականին թանգարանի շենքում տեղակայված է նույն թվականին ստեղծված Ազգային պատկերասրահը, որի հավաքածուում տեղ է գտել Գեղեցիկ արվեստների թանգարանի հավաքածուի մեծ մասը, որը տեղափոխվել է հարակից շենք։

## Հավաքածու
Թանգարանի հավաքածուները ներառում են հին եգիպտական արվեստի, չինական կերամիկայի, լատինաամերիկյան արվեստի, եվրոպական և ամերիկյան արվեստի, լուսանկարչության, գծանկարների, փորագրության, ժամանակակից արվեստի գործեր և կուբիզմի հավաքածու։

Թանգարանի արվեստի նշանակալի գործեր են քանդակագործական աշխատանքները՝ Ալեքսանդր Քոլդեր՝ «Քաղաք» (1960), Ռաֆայել Խեսուս Սոտոյի «Նեյլոնե խորանարդը» և Ալեխանդրո Օտերոյի «Արևային կառուցվածքը» (1985), ինչպես նաև եգիպտական արվեստի հավաքածուն, որը ձեռք է բերվել 1950-ական թվականների սկզբին Մետրոպոլիտեն թանգարան (Նյու Յորք) և Ֆրանցիսկո Գոյայի օֆորտները։

## Ծանոթագրություններ

## Արտաքին հղումներ
* Страница музея

Կատեգորիա:1917 հիմնադրումներ
Կատեգորիա:1917 հիմնադրումներ Վենեսուելայում
Կատեգորիա:Կարակասի շենքեր և կառույցներ
Կատեգորիա:Վենեսուելայի թանգարաններ
Լասսինա Տրաորե

**Լասսինա Շամստ Սուդին Ֆրանկ Տրաորե** (, ), բուրկինական ֆուտբոլիստ, «Այաքսի» և Բուրկինա Ֆասոյի հավաքականի հարձակվող։

## Ակումբային կարիերա
Տրաորեն «Ռախիմո» և Քեյփթաունի «Այաքս» ակումբների սան է։ Ֆուտբոլ խաղալ սկսել է հայրենի քաղաքի փողոցներում, 6 տարեկանում հայտնվել է «Ռախիմո» երիտասարդական ակադեմիայում։ 16 տարեկանում տեղափոխվել է Քեյփթաունի «Այաքս», որտեղ անցկացրել է 1,5 տարի։ 2019 թվականին 3,5 տարվա պայմանագիր է կնքել Ամստերդամի «Այաքսի» հետ։ Խաղային պրակտիկա ստանալու համար Լասսինան սկսել է հանդես գալ 2-րդ կազմում՝ «Յոնգ Այաքս»։ 2019 թվականի հունվարի 28-ին «Վոլենդամի» դեմ խաղում Տրաորեն կատարել է նորամուտը Էրստեդիվիզիում Ամստերդամի ակումբի պահեստային կազմում։ Մայիսի 12-ին «Ուտրեխտի» դեմ խաղում կատարել է նորամուտը Էրեդիվիզիում։ 2019 թվականին Տրաորեն դարձել է չեմպիոն և նվաճել Նիդեռլանդների գավաթը։

## Միջազգային կարիերա
2017 թվականի մայիսի 4-ին Տրաորեն Բենինի հավաքականի դեմ ընկերական խաղում կատարել է նորամուտը Բուրկինա Ֆասոյի հավաքականում։ Այդ խաղում նա խփել է իր առաջին գոլն ազգային հավաքականի կազմում

## Անձնական կյանք
Տրաորեի խոսքով՝ նրա հայրը հանդես է եկել Բուրկինա Ֆասոյի հավաքականում, իսկ կարիերան ավարտելուց հետո աշխատել է որպես ֆուտբոլային մարզիչ։ Մայրը նույնպես եղել է պրոֆեսիոնալ ֆուտբոլիստ և հանդես է եկել Ֆրանսիայում։ Ունի կրտսեր քույր։

## Ձեռքբերումներ
**Թիմային**
 **«Այաքս»**
* Նիդեռլանդների չեմպիոն – 2018/19
* Նիդեռլանդների գավաթի դափնեկիր – 2018/19
* Նիդեռլանդների Սուպերգավաթի դափնեկիր – 2019

## Ծանոթագրություններ

## Արտաքին հղումներ
* Վիճակագրությունը soccerway կայքում 
* Ֆուտբոլիստի էջը sports.ru կայքում

Կատեգորիա:Այաքսի ֆուտբոլիստներ
Կատեգորիա:Բուրկինա Ֆասոյի հավաքականի ֆուտբոլիստներ
Կատեգորիա:Բուրկինա Ֆասոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Orvieto (գինի)

[մինի|Սպիտակ Orvieto-ն [Օրվեիտո|Օրվիետո քաղաքի տաճարի ֆոնի վրա]]
**Orvieto** (արտասանվում է *Օրվիետո* կամ *Օրվետո*), իտալական սպիտակ գինի, որն արտադրվում է Ումբրիա և Լացիո մարզերում՝ հիմնականում Օրվիետո քաղաքի շրջանում։ Արտադրվում է Գրեկետտո և Տրեբբիանո խաղողներից և պատկանում է DOC կատեգորիային։ Երբեմն արտադրվում է խաղողի կարմիր տեսակներից և այդ տեսքով հայտնի է որպես Rosso Orvietano, որը նույնպես պատկանում է DOC կատեգորիային։ Orvieto-ն արտադրվել է դեռևս միջնադարում, երբ հայտնի է եղել որպես քաղցր գինի՝ ոսկեգույն երանգով։ Հիմա Orvieto-ն համարվում է չոր գինի, չնայած գոյություն ունի նաև կիսաքաղցր տարբերակը (Orvieto Abboccato) և հազվադեպ հանդիպում է նաև քաղցր գինու տեսքով։     

Ներկայումս մեկ տարում վաճառվում է այս գինու մոտ 20 միլիոն շիշ։ 3000 հա գրանցված խաղողի այգիները մեկ տարում տալիս են գրեթե 150 000 հլ խաղող։

## Խաղող
Orvieto գինու արտադրության մեջ օգտագործվում է Գրեկետտո (Grechetto) սպիտակ խաղողը, որն ունի հունական ծագում և տարածված է հիմնականում Ումբրիայում։ 2003 թվականի նոր կանոնների համաձայն՝ Orvieto-ն պետք է պարունակի խաղողների հետևյալ չափաբաժինները․

* Գրեկետտո՝ նվազագույնը՝ 40 %
* Տրեբբիանո (կամ դրա կլոն Պրոկանիկո)՝ նվազագույնը՝ 20 %, առավելագույնը՝ 40 %
* Այլ տեսակներ՝ 40 %-ից ոչ ավելի

## Տարատեսակներ
Orvieto գինու տարբերակներից մեկը *Orvieto Classico Campogrande*-ն է․ սպիտակ չոր գինի տեղական Orvieto DOC Classico կատեգորիայից։ Այն արտադրվում է Castella della Salla ումբրիական տնտեսությունում, որը պատկանում է Անտինորիի ընտանիքին։ Գինու առաջին արտադրումը եղել է 1932 թվականին, ինչպես «Orvieto DOC Classico», իսկ 1988 թվականին անվանն ավելացել է «Campogrande»։  Պրոկանիկո (Տրեբբիանո) խաղողի տեսակից արտադրությունը 60 % է, Գրեկետտոյից՝ 20 %, Վերդելոյից՝ 15 %, Դրուպեջիոյից՝ 2,5 %, Մալվազիայից՝ 2,5 %։ Թնդությունը տատանվում է 11,5 %-ից մինչև 12 %։

## Ծանոթագրություններ

## Արտաքին հղումներ
* Orvieto Wine
* Orvieto Doc: Իտալական արևը շշում 

Կատեգորիա:Ալկոհոլային խմիչքներ
Կատեգորիա:Գինիներ
Կատեգորիա:Ըմպելիքներ
Կատեգորիա:Լացիո
Միավորված ազգերի կազմակերպության օր

[thumb|[Միավորված ազգերի կազմակերպություն|ՄԱԿ]]
**Միավորված ազգերի կազմակերպության օր** (, , , ), ՄԱԿ-ի Գլխավոր ասամբլեայի 2-րդ նստաշրջանի որոշմամբ (№ 168 բանաձև) ամեն տարի՝ 1948 թվականից, նշվում է հոկտեմբերի 24-ին։ 1945 թվականին այդ օրը ուժի մեջ է մտել ՄԱԿ-ի կանոնադրությունը։

1971 թվականին 26-րդ նստաշրջանում Գլխավոր ասամբլեան 2782 (XXVI) բանաձևում այդ օրը հռչակեց միջազգային տոն և առաջարկեց բոլոր պետություններին այն նշել որպես պետական տոն։

ՄԱԿ-ի օրվա կապակցությամբ ՄԱԿ-ի գլխավոր քարտուղարն ամեն տարի ուղերձով դիմում է համաշխարհային հանրությանը։

## ՄԱԿ-ի օրը նշող երկրներ
մինի|ՄԱԿ-ի Գլխավոր ասամբլեայի սրահ
Յուրաքանչյուր պետություն տարբեր կերպ է նշում այդ օրը․

*Դանիա` Դրոշի օր
*Կոստա Ռիկա` Ազգային տոն
*ԱՄՆ` ՄԱԿ-ի օրվա կապակցությամբ ամեն տարի հրապարակվում է նախագահի ուղերձը։
*Շվեդիա` ՄԱԿ-ի օրը, Շվեդիայի դրոշը կամ ՄԱԿ-ի դրոշի բարձրացում դրոշակակիրների վրա։
*Ֆինլանդիա` Դրոշի օր

## Ծանոթագրություններ

## Արտաքին հղումներ
* Միավորված ազգերի կազմակերպության օր
* UN Day 
* [A/RES/2782 (XXVI) բանաձև](http://www.un.org/ru/documents/ods.asp?m=A/RES/2782(XXVI))
* ՄԱԿ-ի Գլխավոր քարտուղարի ուղերձը 2006 թվական

Կատեգորիա:ՄԱԿ-ի միջազգային օրեր
Կատեգորիա:Միջազգային օրեր
Thunderclouds (երգ, LSD)

**«Thunderclouds»** (անգլ. թարգ.՝ Փոթորկաբեր ամպեր), երգ LSD երաժշտական տրիոյի կողմից, որի կազմում են ամերիկացի երաժիշտ Լաբիրինթը, ավստրալիացի երգչուհի և երգահան Սիան և ամերիկացի պրոդյուսեր Դիպլոն, թողարկվել է 2018 թվականի օգոստոսի 9-ին և դարձավ խմբի երրորդ թողարկումը՝ «Genius» և «Audio» երգերից հետո։ Փսիխոդելիկ տեսահոլովակում նկարահանվել է Մեդդի Զիգլերը։

## Երաժշտական տեսահոլովակ
Երգի պաշտոնական երաժշտական տեսահոլովակը թողարկվել է 2018 թվականի օգոստոսի 30-ին։ Billboard ամսագրի ամփոփումում տեսահոլովակը «super trippy» է անվանվել և նկարագրվել է հետևյալ կերպ՝ «Խումբը՝ կարմիր թռչող մեքենայով, որի ղեկին Դիպլոն է, ճանապարհորդում է վարդագույն և մանուշակագույն ամպերի միջով։ Լաբիրինթը ղեկավարում է իր սեփական ամպին՝ շատ տարածված թեմա, որը վերցված է չինական դիցաբանությունից, մինչդեռ փարթամ գանգուրներով մի խորհրդավոր աղջիկ, որի դերը կատարում է 15-ամյա Մեդդի Զիգլերը, Սիային համապատասխան սանրվածքով և գլխի վրա հսկայական ժապավենակապով պարում է մեքենայի տանիքի վրա։ Ճանապարհին եռյակը փոթորկաբեր ամպի է հանդիպում, սակայն սիրո ուժի շնորհիվ խումբը, վերջիվերջո, գտնում է փոթորիկի միջից դուրս գալու ելքը և վերադառնում է կուրացուցիչ վարդագույն, ամպամած երկնքին։

## Ձայնագրման մասնակիցներ
Tidal կայքի տվյալներով՝

* Սիա՝ վոկալ, տեքստի հեղինակ, կոմպոզիտոր
* Դիպլո՝ արտադրություն, ծրագրավորում, տեքստի հեղինակ, կոմպոզիտոր
* Լաբիրինթ՝ արտադրություն,  ինժիներինգ, ծրագրավորում, վոկալ, տեքստի հեղինակ, կոմպոզիտոր
* Քինգ Հենրի՝ արտադրություն, ծրագրավորում, տեքստի հեղինակ, կոմպոզիտոր
* Jr Blender՝ ծրագրավորում, նախապատրաստում, տեքստի հեղինակ, կոմպոզիտոր
* Մեննի Մարրոկին՝ միքս ինժիներինգ
* Քրիս Գալլանդ՝ միքս ինժիներինգ
* Ռենդի Մերիլ՝ մաստեր ինժիներինգ
* Բարտ Շոուդել՝ ինժիներինգ
* Ռոբին Ֆլորան՝ ինժիներինգ նվագակցում
* Սքոթ Դեմարե՝ ինժիներինգ նվագակցում

## Չարթեր

### Շաբաթական չարթեր

### Տարեկան չարթեր

## Հավաստագրում

## Ծանոթագրություններ



## Արտաքին հղումներ
*  (պաշտոնական տեսահոլովակ)

Կատեգորիա:2018 երգեր
Կատեգորիա:Դանս-փոփ երգեր
Կատեգորիա:Երգեր այբբենական կարգով
Ռաջեշ Վիվեկ

**Ռաջեշ Վիվեկ Ուպադհյա** (Հինդի राजेश विवेक उपाध्याय, ), թատրոնի և կինոյի հնդիկ դերասան, նկարահանվել է հիմնականում հինդի լեզվով ֆիլմերում։ Ֆիլմում նա կատարել է երկրորդական և էպիզոդիկ դերեր։ Առավել հայտնի է «Լաագան», «Վերադարձ հայրենիք» և «Ջոդհան և Աքբարը» ֆիլմերից։

## Կենսագրություն
Նա դերասնական վարպետություն է ուսումնասիրել Ազգային դրամայի դպրոցում Իբրահիմ Ալկազի ղեկավարությամբ և այս թատրոնի թատերախմբի անդամ էր։ Խաղալով Begum Ka Takiya պիեսում՝ նրան նկատում է կինոռեժիսոր Շյամ Բենեգալը, որը նրան հրավիրում է խաղալ դերվիշի դերը՝ «Խելագարություն» ֆիլմում (1978 թվական)։ Հաջորդ անգամ դերասանն էկրանին հայտնվում է Հնդկաստանի առաջին նախագահ Ռաջենդրա Պրասադի փոքր դերով՝ Ռիչարդ Աթենբորոի «Գանդի» ֆիլմում (1982 թվական)։ Այս ամբողջ ընթացքում նա մնում է թատերախմբում, բայց 1980-ականների վերջին նա ստիպված է լինում հեռանալ, երբ նրան թույլ չեն տալիս մասնակցել Լադակխում «Joshilaay» ֆիլմի նկարահանումներին։ Սկզբում նրան հանդիաստեսը հիշեց «Veerana» (1988 թվական) և «Joshilay» (1989 թվական) ֆիլմերում նրա բացասական դերերով, այնուհետև նա հաճախ խաղում էր օգնականների դերերը, իսկ ավելի ուշ նա սկսեց խաղալ կատակերգիկ կամ երկրորդական դերեր։ Նրա ֆիլմերի շարքերում են «Գանգա, քո ջրերը պղտորված են» (1985 թվական, դրվագ), «Տիկին Մայյա» (1993 թվական, Պատան), «Ավազակների թագուհի» (1994 թվական, Մուշկիմ Կին) ֆիլմերը։ Հաճախ ստանում էր մարդկանց դեր ոչ աշխարհից. սադհու, մունի, սանիյասի կամ դակոիտների ավազակներ։

Գնահատելով նրա խաղը՝ Աշուտոշ Գովարիկերը նրան իր 2001 թվականի պատմական սպորտային «Լաագան. Մի անգամ Հնդկաստանում» ֆիլմում տալիս է աստղագետ Գուրանի դերը։ Ֆիլմը մեծ հաջողություն ունեցավ և Հնդկաստանի առաջադրվեց «Օսկար» մրցանակաբաշխությանը, ինչը դերասանին բերեց փառքի իր բաժինը։ Նա կրկին նկարահանվում է Գովարիկերի հաջորդ՝ «Վերադարձ հայրենիք» (2004 թվական) ֆիլմում որպես գյուղական փոստատար : Այս երկու ֆիլմերում նրա խաղը ստացավ դրական գնահատական։ Հետագայում Ռաջեշը նկարահանվում է «Բանթի և Բաբլի» (2005 թվական) ֆիլմում որպես ապստամբ, «Ջոդհան և Աքբարը» ֆիլմում պալատական Չուգթայ Խանի դերակատարմամբ, «Օ՜, Աստվա՛ծ իմ, դու հզոր ես» ֆիլմում (2008թվական) որպես աղքատ, «Վիր՝ ազգի հերոս» (2010 թվական) ֆիլմում որպես պուջարի և «Կրակե ուղի» (2012 թվական) ֆիլմում  ոստիկանության կոռումպացված տեսուչ։ Նկարահանվել է նաև *Mahabharat, Bharat Ek Khoj* ւ *Aghori* հայտնի սերիալներում։

Իր կյանքի վերջին տարիներին նա փորձում է իրեն տարածաշրջանային կինեմատոգրաֆում՝ նկարահանվելով տելուգերենով «Yevade Subramanyam» ֆիլմում (2015 թվական) և կաննադա լեզվով «Nagarahavu» (2016 թվական) ֆիլմում։ 2016 թվականի հունվարի 14-ին Հայդարաբադում հերթական ֆիլմի նկարահանումների ժամանակ դերասանը սրտի կաթված ունեցավ, ինչը հանգեցնում է նրա մահվան։ Ռաջեշ Վիվեկին դիակիզվել է ըստ հնդկական ավանդույթների հաջորդ օրը Մումբայում։ Վերջին ծեսերը կատարել է նրա որդին` Վայբավան։

## Ծանոթագրություններ

Կատեգորիա:Հնդիկ կինոդերասաններ
Կատեգորիա:Սրտամկանի ինֆարկտից մահացածներ
Սերգեյ Պետրով (ֆուտբոլիստ)

**Սերգեյ Անդրեևիչ Պետրով** (), ռուս ֆուտբոլիստ, «Կրասնոդար» ակումբի պաշտպան։

## Կենսագրություն
Մինչև երրորդ դասարանը ֆուտբոլով զբաղվել է հարազատ Նիկոլսկ քաղաքի դպրոցում։ 16 տարեկանում հայտնվել է «Զենիթի» կազմում։ 2008-ից 2010 թվականներին հանդես է եկել երիտասարդական առաջնությունում։

2010/11 մրցաշրջանում մեկ անգամ ընդգրկվել է Եվրոպայի Լիգայի խաղի հայտացուցակում, բայց խաղադաշտ դուրս չի եկել։

Հիմնական կազմում նորամուտը կատարել է 2011 թվականի մարտի 13-ին Ռուսաստանի առաջնության 1-ին տուրի «Թերեկ» ակումբի դեմ խաղում՝ կիսապաշտպաններ Վլադիմիր Բիստրովի ու Սերգեյ Սեմակի վնասվածքների, ինչպես նաև Իգոր Դենիսովի որակազրկման պատճառով ընդգրկվել է խաղի հայտացուցակում՝ խաղի 90-րդ րոպեին փոխարինելով Սաբոլչ Խուստիին։

2011 թվականի հուլիսի 25-ին պայմանագիր է կնքել «Կռիլյա Սովետով» ակումբի հետ։

2012 թվականի դեկտեմբերին տեղափոխվել է «Կրասնոդար» ակումբ՝ պայմանագիր կնքելով «2,5 + 1 տարի» սխեմայով։

2019 թվականի նոյեմբերի 19-ին հեղինակել է իր նորամուտային գնդակը Ռուսաստանի հավաքականի կազմում՝ Սան Մարինոյի հավաքականի դեմ խաղում:

## Ելույթների վիճակագրություն
### Ակումբային

### Հավաքական

**Ընդհանուր։ 5 խաղ/ 1 գոլ; 3 հաղթանակ, 0 ոչ-ոքի, 2 պարտություն:**

## Ձեռքբերումներ
### Թիմային

; «Կրասնոդար»

*Ռուսաստանի առաջնության բրոնզե մեդալակիր - 2015, 2019

### Անձնական
* Ընդգրկվել է Ռուսաստանի առաջնության 33 լավագույն ֆուտբոլիստների ցանկում **(1) -** № 3 — 2018/19

## Ծանոթագրություններ

Կատեգորիա:Զենիթի ֆուտբոլիստներ
Կատեգորիա:Կռիլյա Սովետովի ֆուտբոլիստներ
Կատեգորիա:Կրասնոդարի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Տարօրինակ գորտի մասին

**Տարօրինակ գորտի մասին** (), խորհրդային կարճամետրաժ մուլտֆիլմ։ Նկարահանվել է ըստ Գենադի Ցիֆերովի հեքիաթի։

«Ուրախ կարուսել» № 4 մուլտիպլիկացիոն ալմանախի երեք սյուժեններից առաջինն է։

## Սյուժե
Մուլտֆիլմը պատմում է հետաքրքրասեր կարմիր կովի մասին, որը հարցեր էր տալիս ուրախ գորտին։

## Նկարահանող խումբ

## Մուլտֆիլմի մասին

## Ծանոթագրություններ

## Արտաքին հղումներ
* 
* 
* 

Կատեգորիա:1972 մուլտֆիլմեր
Կատեգորիա:Գարրի Բարդինի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Կարճամետրաժ մուլտֆիլմեր
Սատանի ճուտ № 13

**«Սատանայի ճուտ № 13»** (), 1982 թվականի խորհրդային տիկնիկային մուլտֆիլմ, որն ստեղծել է ռեժիսոր Նաթան Լերները։ Այն պատմում է փոքրիկ սատանայի արկածների մասին և նախորդ տարի թողարկված «Шиворот-навыворот» մուլտֆիլմի շարունակությունն է։
80-ական թվականների սկզբից Լերները տարվել է տիկնիկային ֆիլմերով։ Եվ կինոյի այդ տեսակում, որը շատ բարդ է պլաստիկ և խաղային մարմնավորման համար, հասել է նկատելի հաջողությունների։ Այդ տարիներին Լերների ստեղծած ֆիլմերից լավագույնն է, թերևս, «Սատանայի ճուտ № 13», որն այն մանկականներից է, որը սիրում և հաճույքով դիտում են մեծահասակները։ Զվարճալի ու բարի սատանայիկը, որը չի ուզում և պարզապես չի կարողանում վատություններ անել, կարող է այդ սատանայական գործի փոխարեն ի սրտե հուզել և զվարճացնել ցանկացած տարիքի հանդիսատեսի։

## Սյուժե
Մուլտֆիլմի սկզբում զգուշացվում է. «Ֆիլմի հեղինակները զգուշացնում են հանդիսատեսին, որ իրենք կատեգորիկ համաձայն չեն սատանաների մոտ ընդունված դպրոցական ծրագրի հետ»։

Սատանաների դպրոցում դասի թեման Սերն է։ Այն սատանաների մոտ նույնը չէ, ինչ մարդկանց մոտ։ Սատանաների մոտ սերը եսասիրությունն է և լիակատար, հարյուր տոկոսանոց արհամարհանքը մյուսների նկատմամբ։ № 13 սատանայի ճուտն այն հարցին, թե ում պետք է սիրի սատանան, տալիս է մի պատասխան, որը ոչ մի կերպ չի համապատասխանում դպրոցական ծրագրի սկզբունքին, որը կոչ է անում՝ «Սիրի՛ր քեզ, արհամարհի՛ր բոլորին և կյանքում քեզ սպասում է միայն հաջողություն»։

## Դերերը հնչյունավորել են
* Տատյանա Զախավա – *13-րդ*
* Սվետլանա Տրավկինա – *նորեկ*
* Վլադիմիր Բասով – *ուսուցիչ*
* Սվետլանա Խառլապ – *44-րդ*

## Ֆիլմի վրա աշխատել են
* Սցենարի հեղինակ՝ Բորիս Լարին
* Ռեժիսոր՝ Նաթան Լերներ
* Բեմադրող նկարիչներ՝ Յուրի Իսայկին, Ելենա Զելենինա
*Օպերատոր՝ Լև Ռևտով
* Կոմպոզիտոր՝ Միխայիլ Մեերովիչ
* Հնչյունային օպերատոր՝ Նելլի Կուդրինա
* Նկարիչ-մուլտիպլիկատորներ՝ ՕԼգա Անաշկինա, Լյուդմիլա Աֆրինա
* Տիկնիկները պատրաստել են՝ Գենադի Բոգաչյով, Մարգարիտա Բոգատսկայա, Նինա Պանտելեևա, Անատոլի Կուզնեցով, Ա. Դեգտյարև, Ա. Նոզդրին
* Մոնտաժող՝ Լյուդմիլա Կոպտևա
* Խմբագիր՝ Ալիսա Ֆեոդորոդի
* Տնօրեն՝ Իգոր Գելաշվիլի

## Վերաթողարկում
Ռուսաստանում 1990-ական թվականների կեսերին Studio PRO Video թողարկել է «Սատանայի ճուտ № 13» մուլտֆիլմը VHS-ով խորհրդային լավագույն մուլտֆիլմերի հավաքածուում։ 1996 թվականին մուլտֆիլմը թողարկվել է VHS-ով «Видеовосток» ընկերության կողմից։

2000 թվականին «Мастер Тэйп» ընկերությունը «Союз Видео» ընկերության հետ համատեղ «Պետհեռուստառադիոֆոնդի» աջակցությամբ արտոնագրված VHS-պատճեններ Betacam SP ձայներիզով թողարկել է «Մանկական կինոթատրոն։ Քեռի Ֆեոդորը, շունն ու կատուն» () շարքը։ Բոլոր արտոնագրված VHS-ները թողարկվել են Hi-Fi Stereo ձայնով և PAL համակարգում։

2002 թվականին թողարկված «Twic Lyrec» ընկերությունը թողարկել է «Чертёнок № 13» և «Крошка Енот» DVD-հավաքածուներում։ Այն թողարկվել է DVD-ով նաև «13 պատմություն» () հավաքածուում։

## Ծանոթագրություններ

## Արտաքին հղումներ
* 
* 
* «Սատանի ճուտ 13» մուլտֆիլմը Prodigest.ru կայքում

Կատեգորիա:Խորհրդային մուլտֆիլմեր
Կատեգորիա:1982 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Արքայադուստրը սիսեռահատիկի վրա (ֆիլմ)

**«Արքայադուստրը սիսեռահատիկի վրա»** (), գեղարվեստական ֆիլմ-հեքիաթ, որ նկարահանվել է Հանս Քրիստիան Անդերսենի «Արքայադուստրը սիսեռահատիկի վրա» (1835), «Խոզարածը» (1841), «Ճանապարհի ընկեր» (1835), «Ամենաանհավատալին» (1870) հեքիաթների հիման վրա։ Վերջին երկու հեքիաթներն օգտագործվել են սյուժեին հակադիր վերջաբանով (օրինակ՝ «Ճանապարհի ընկեր» հեքիաթի բնօրինակում հերոսը որպես լուծում արքայադստեր մոտ է տանում տրոլի գլուխը, որը բացասական հերոս է)։

Ֆիլմում հնչում է Անտոնիո Վիվալդիի երաժշտությունը։

## Դերերում
* Իրինա Մալիշևա – *արքայադուստր սիսեռահատիկի վրա*
* Անդրեյ Պոդոշյան – *արքայազն* (հնչյունավորում է Ստանիսլավ Զախարովը)
* Ինոկենտի Սմոկտունովսկի – *թագավոր հայր*
* Ալիսա Ֆրեյնդլիխ – *մայր թագուհի*
* Իրինա Յուրևիչ – *1-ին արքայադուստր*
* Մարինա Լիբակովա-Լիվանովա – *2-րդ արքայադուստր*
* Սվետլանա Օռլովա – *3-րդ արքայադուստր*
* Յուրի Չեկուլաև – *1-ին թագավոր*
* Ալեքսանդր Կալյագին – *2-րդ թագավոր*
* Իգոր Կվաշա – *տրոլ*
* Գալինա Բելոզյորովա – *աղջիկ*
* Վլադիմիր Զելդին – *օգեր-հոֆմեյստեր*
* Նիկոլայ Լավրով – *նկարիչ*
* Եվգենի Ստեբլով – *բանաստեղծ*
* Յոզեֆ Սեբեկ – *հաղթող* (լուսագրերում նշված է որպես «Ի. Շեբեկ»)
* Ինգա Բուդկևիչ – *մարքիզուհի*
* Վասիլի Կուպրիյանով – *խոզարած*
* Վալենտին Գոլուբենկո – *դահիճ*
* Նադեժդա Սամսոնովա – *գլխավոր օրիորդ*
* Իրինա Մուրզաևա – *մարքիզուհի*
* Վիկտոր Սերգաչյով – *մունետիկ*

## Նկարահանող խումբ
* Ռեժիսոր՝ Բորիս Ռիցարև
* Սցենարիստ՝ Ֆելիքս Միրոներ
* Օպերատոր՝ Վյաչեսլավ Եգորով, Ալեքսանդր Մաչիլսկի
* Նկարիչ՝ Օլգա Կրավչենյա, Նադեժդա Ֆադեևա
* Մոնտաժող՝ Նինա Վասիլևա
* Տնօրեն՝ Իգոր Դեմուխ

## Տեխնիկական տվյալներ
* Գեղարվեստական ֆիլմ, գունավոր
* Ֆիլմում կարելի է տեսնել չեխական (ֆիլմում հայտնվելու հերթականությամբ) Բլատնա, Չերվենա-Լգոտա, Պերնշտեյն, և Լեդնիցե ամրոցները։

## Մրցանակներ
1977 – Ռիգայի X համամիութենական կինոփառատոնի ժյուրիի հատուկ դիպլոմ «Հեքիաթի ժանրի զարգացման գործում ստեղծագործական ջանքների համար», ստացել է ռեժիսոր Բորիս Ռիցարևը «Արքայադուստրը սիսեռահատիկի վրա» ֆիլմի համար (մանկական ու պատանեկան ֆիլմերի մրցույթ)։

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1976 մուլտֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային մուլտֆիլմեր
Կատեգորիա:Հանս Քրիստիան Անդերսենի ստեղծագործությունների էկրանավորումներ
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1970-ականների խորհրդային ֆիլմեր
Կատեգորիա:1977 ֆիլմեր
ԱՄՆ քաղաքացու անձնագիր

**ԱՄՆ քաղաքացու անձնագիր**, փաստաթուղթ, որը հաստատում է արտասահմանում ԱՄՆ քաղաքացիությունը պետական դեպարտամենտի կողմից։ Համապատասխանում է ICAO չափանիշներին։ Կապույտ դիմերեսին պատկերված Է ԱՄՆ-ի մեծ կնիքը։

Հայտը ներկայացնելուց և վճարը վճարելուց հետո, ըստ քաղաքացիության մասին օրենքի, Միացյալ Նահանգներում ծնված կամ բնականաբար վերաբնակված անձանց, ինչպես նաև Պուերտո Ռիկոյի, Գուամի և Հյուսիսային Մարիանյան կղզիներում գտնվող կղզու տարածքներում ծնվածներին (16 տարեկանից`սովորաբար 10 տարի ժամկետով)։ Ամերիկյան օրենսդրությունը չի ճանաչում երկքաղաքացիությունը, սակայն չի արգելում ԱՄՆ քաղաքացիներին երկրորդ քաղաքացիություն ունենալ, սակայն նրանք կարող են ԱՄՆ սահմանը հատել միայն ԱՄՆ անձնագրով։

Գոյություն ունեն ԱՄՆ անձնագրերի հինգ տեսակ` սովորական, ծառայական, պաշտոնական, դիվանագիտական, սովորական՝ հատուկ պիտակներով։ Լիարժեք անձնագրից բացի, գոյություն ունի նաև US Passport Card նույնականացման քարտ, որը թույլ է տալիս ճանապարհորդել նաև ծովով WHTI նախաձեռնության երկրների միջև․ ԱՄՆ, Կանադա, Մեքսիկա և Արևմտյան կիսագնդի մի շարք կղզի պետություններ։

## Պատկերասրահ

Պատկեր:Us-passport.jpg|ԱՄՆ Ժամանակակից կենսաչափական անձնագրի կազմ (2007)
Պատկեր:Passeport americain couverture.jpg|ԱՄՆ հին (ոչ կենսաչափական) անձնագիր
Պատկեր:US Diplomatic Passport.JPG|ԱՄՆ Դիվանագիտական անձնագիր
Պատկեր:United States passport - official - biometric.png|ԱՄՆ բնակչի պաշտոնական կենսաչափական անձնագիր


## Ծանոթագրություններ

Կատեգորիա:ԱՄՆ-ի իրավունք
Կատեգորիա:Անձնագրեր ըստ երկրի
Կատեգորիա:Ճանապարհորդության միջազգային փաստաթղթեր
Ջրահարսը (ֆիլմ, 2017)

**«Ջրահարսը»** (, բառացի՝ «Փոքրիկ ջրահարսը»), 2017 թվականի արկածային ֆիլմ-ֆենտեզի, որը նկարահանվել է Հանս Քրիստիան Անդերսենի համանուն հեքիաթի մոտիվներով ռեժիսորներ Քրիս Բուշարի ու Բլեյք Ջ. Հարիսի կողմից։

## Սյուժե
Մանկության տարիներին Էլլին լսել է ջրահարսի մասին հեքիաթը։ Երբ նա մեծանում է, եղբոր՝ թղթակից Քեմի հետ մեկնում է որոնելու հեքիաթային կերպարին։ Թափառաշրջիկ կրկեսն իր ներկայացումներում ցուցադրում է ջրահարսի, և Քեմը մտադրվում է նրա մասին ռեպորտաժ պատրաստել։ Ջրահարսն առաջին հայացքից թվում է սովորական աղջիկ, սակայն նրա բարի սիրտը փորձում է գողանալ չար կախարդը։

## Դերերում
* Ուիլյամ Մոուզլի – *Քեմ Հարիսոն, թղթակից*
* Լորետո Պերալտա – *Էլլի, որբ, Քեմի կրտսեր քույրը*
* Փոփփի Դրեյթոն – *Էլիզաբեթ, ջրահարս*
* Արմանդո Գուտերեզ – *Լոք, կախարդ, որն ստեղծել է ջրահարսին*
* Շիռլի Մաքլեյն – *Էլոիզա*
* Դայան Քերոլ
* Ուիլյամ Ֆորսայթ
* Ջինա Գերշոն
* Մելիսա Քոլազո

## Արտադրություն
Ֆիլմի նկարահանումներն անցկացվել են 2016 թվականին Ջորջիայում (ԱՄՆ)։

Թրեյլերը թողարկվել է 2017 թվականի մարտին և ունեցել ավելի քան 30 մլն դիտում երկու շաբաթում։

2017 թվականի մայիսին պաշտոնապես հայտարարվել է, որ ֆիլմը թողարկվելու է 2017 թվականի ամռանը։

## Ծանոթագրություններ

## Արտաքին հղումներ
* Պաշտոնական կայք 
* Movie Casting Update: Michael B. Jordan Takes the Crown, Poppy Drayton Is the Next ‘Little Mermaid’

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2010-ականների ֆենտեզի ֆիլմեր
Կատեգորիա:2018 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան ֆենտեզի արկածային ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Հանս Քրիստիան Անդերսենի ստեղծագործությունների էկրանավորումներ
Կատեգորիա:Ֆիլմեր, որոնց գործողությունները տեղի են ունենում Միսսիսիպիում
Էլ Գրեկոյի թանգարան

**Էլ Գրեկոյի թանգարան** ()), թանգարան, որը գտնվում է Կրետեի Ֆոդելե գյուղում, Հերակլիոն քաղաքից դեպի արևմուտք։ Այն նվիրված է մաներիստ նկարիչ Էլ Գրեկոյին, որը մեծացել է այս գյուղում։

## Ընդհանուր նկարագիր
Թանգարանը գտնվում է Ֆոդելի կենտրոնից շուրջ 1 կմ հեռավորության վրա, եկեղեցու դիմաց. այստեղ ցուցադրվում են Էլ Գրեկոյի հետ կապված փաստաթղթեր և նրա աշխատանքների կրկնօրինակներ։ Նախնական կառույցը ավերված էր, սակայն վերականգնվել է 1982 թվականին, Հունաստանի մշակույթի նախարարության դրամաշնորհի միջոցով։ Թանգարանը հանրության համար բացվել է 1998 թվականին։ Ֆոդելե գյուղը համարվում է Էլ Գրեկոյի ծննդավայրը, սակայն այս փաստը վիճելի է։ Համարվում է, որ թանգարանը գտնվում է այնտեղ, որտեղ ծնվել է Էլ Գրեկոն։

Հերակլիոնում գտնվող Կրետեի պատմության թանգարանում են գտնվում Էլ Գրեկոյի երկու բնօրինակ աշխատանքները, որոնք Կրետեում գտնվող նրա միակ բնօրինակ աշխատանքներն են։

## Պատկերասրահ

Պատկեր:Byzantine church in Fodele 01, 2006-05-13.jpg|Թանգարանի դիմացի եկեղեցին
Պատկեր:Cristo abrazado a la cruz (El Greco, Museo del Prado).jpg|Քրիստոսը կրում է խաչը, 1602, Էլ Գրեկոյի նկարը Մադրիդի Պրադո թանգարանում: Էլ Գրեկոյի թանգարանում գտնվում է նկարի կրկնօրինակը:


## Ծանոթագրություններ

## Արտաքին հղումներ
* Թանգարանի կայքը 

Կատեգորիա:1998 հիմնադրումներ Հունաստանում
Կատեգորիա:1998 հիմնադրված թանգարաններ
Կատեգորիա:Կրետե
Կատեգորիա:Հունաստանի թանգարաններ
Եթե քարը նետենք վեր

**«Եթե քարը գցենք վերև»** (), ռուսական կարճամետրաժ մուլտֆիլմ, որը նկարահանվել է 1993 թվականին, ըստ Անդրեյ Ուսաչյովի բանաստեղծության։

«Ուրախ կարուսել» № 26 մուլտիպլիկացիոն ալմանախի երեք սյուժեներից առաջինն է։

## Սյուժե
Մուլտֆիլմ-ֆանտազիան պատմում է այն մասին, թե ինչ կլինի, եթե քարը օդ նետենք։

**Հատված բանաստեղծությունից**


*Եթե քարերը գցենք վերև
*Բարձր-բարձր,
*Այն կթռչի ուղիղ վերև 
*Բարձր-բարձր,
*Տանիքներից ու թռչնի բներից բարձր,
*Այն կհասնի աստղերին 
*Եվ կընկնի ուղիղ մի այլմոլորոկայինի գլխին։
*- Այդ ո՞վ է ավազակություն անում
*Այնտեղ վերևում, 
*Այդ ո՞վ գցեց քարը վերև 
*Ուղիղ իմ գլխին։
</poem></blockquote>

*'Հեղինակ Անդրեյ Ուսաչով'''

## Նկարահանող խումբ

## Գրականություն

* Усачев А.А. Если бросить камень вверх. — Нигма, 2015. — 36 с. — ISBN 978-5-4335-0269-7.

## Ծանոթագրություններ

## Արտաքին հղումներ
* 
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Միգան Գուդ

**Միգան Գուդ** ( ), ամերիկացի դերասանուհի և պրոդյուսեր։

## Վաղ տարիներ
Միգան Գուդը ծնվել է Լոս Անջելեսում՝ մենեջերի և ոստիկանության սպայի ընտանիքում։ 4 տարեկան հասակում սկսել է իր կարիերան, որպես հեռուստաշոուներում  մասսայական տեսարանների դերասան։ 13 տարեկան հասակում նկարահանվել է «Ուրբաթ» ֆիլմում։ 1997 թվականին  քննադատերի կողմից «Եվայի ապաստանը» ֆիլմում խաղալու համար արժանացել է դրական արձագանքի։

## Կարիերա
2000-ական թվականներին Միգան Գուդը սկսել է հեռուստատեսությունում և կինոյում  խաղացել է հիմնականում երկրորդական դերեր (ինչպես «Բայկերներ»-ը ֆիլմում)։ Նկարահանվել է Nickelodeon ալիքի «Զարմիկ Սկիտեր» սիթքոմում։ Նրա անցումը երեխա-դերասանից մեծահասակ դերերի տեղի է ունեցել 2003 թվականին, երբ նկարահանվել է «Ազատե՛ք մեզ Եվայից» ֆիլմում։ Հետո նա նկարահանվել է «Իմ կինը և երեխաները» սիթքոմի երրորդ եթերաշրջանի մի քանի էպիզոդում։ Նկարահանվել է նաև «Լրտեսուհիներ», «Խորոված» և «Փողոցի պարեր» ֆիլմերում։

2005 թվականին նկարահանվել է «Ճահիճ» ֆիլմում, նաև «Աղյուս» թրեյլերում։ Հաջորդ տարի «Գրավում» ֆիլմում խաղացել է իր առաջին գլխավոր դերը։ 2007 թվականին նկարահանվել է «Պարի եղբայրություն» մյուզիքլում Նի Յոյի և Շորտ Կալամբուսի հետ միասին, որի համար արջանացել է MTV Movie Awards անվանակարգին։ Բացի այդ նա խաղացել է «Մեկ բաց թողնված զանգ», «Չծնվածը» ֆիլմերում։

2012 թվականին Միգան Գուդը  իր առաջին գլխավոր դերն է ստացել NBC ալիքի «Խաբեություն» սերիալում։ Նա 2013 թվականին նկարահանվել է Californication սերիալում։

## Ֆիլմագրություն

## Ծանոթագրություններ

Կատեգորիա:1981 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Լոս Անջելես քաղաքում ծնվածներ
Կատեգորիա:Օգոստոսի 8 ծնունդներ
Ֆրանսուա Կյուպի դը Ռենուսար

**Ֆրանսուա Կյուպի դը Ռենուսար** սենյոր դը Ռենուսար (), 18-րդ դարի ֆրանսիացի դասական կոմպոզիտոր, թավջութակահար ու երաժշտական մանկավարժ։

## Կենսագրություն
Ֆրանսուա Կյուպի դե Ռենուշարդը եղել է Ֆերդինանդ-Ժոզեֆ դե Կյուպի Կամարգոյի և Մարի-Էնն Սմետի որդին։

Նա հանրահայտ բալետի պարուհի Մարի Կամարգոյի (1710–1770) և ջութակահար Ժան-Բապտիստ դե Կյուպի դե Կամարգոյի եղբայրն էր։

Եղել է Մարտեն Բերտոյի սանը։ 1750 թվականին ընդունվել է Փարիզի Օպերա՝ որպես basse du grand chœur և այնտեղ մնացել մինչև 1770 թվականը։

Կրթական նշանակություն ունեցող իր բազմաթիվ ստեղծագործություններից բացի Կուպին ամրապնդել է իր հեղինակությունը Ֆրանսիայում թավջութակին ավելի մեծ նշանակություն տալու համար։ Ֆրանսուա Կուպին նույն հարթության վրա է գտնվում մի կողմից իր ուսուցիչ Մարտեն Բերտոյի և Ժան-Բապտիստ Բարրիերի, իսկ մյուս կողմից ՝ եղբայրներ Ժան-Լուի Դյուպորի և Ժան-Պիեր Դուպորի հետ։

## Ստեղծագործություններ
Ֆրանսուա-Ժոզեֆ Ֆետիի կողմից չնշված այլ աշխատանքների թվում Ֆրանսուա Կյուպին գրել է նաև

* Arrangements: *Recueil d'airs choisis des meilleurs auteurs* pour violoncelle (1761)
* *Recueil d'airs choisis des meilleurs auteurs ajustés pour le violoncelle* (Paris, Le Menu, 1761)
* 6 սոնատա թավջութակի ու բասի համար, Op. 1 (c. 1761)
* 6 դուետ 2 թավջութակի համար, Op. 2 (c. 1767), missing
* 6 դուետ 2 թավջութակի համար, Op. 3 (c. 1770)
* 3 դուետ 2 թավջութակի համար, Op. 5 (1773)
* 2 Cello concertos, mentioned by Fétis and Ernst Ludwig Gerber (missing)
* *Six duo (sic) pour deux violoncelles*, Op. 3 (Paris, La Chevardière)
* *Six duo (sic) pour deux violoncelles*, Op. 5 (Bayeux, Le Menu, 1773)
* *Airs d'opéra-comiques pour deux violoncelles* (Paris, 1777)
* Cello Concerto in D Major (1783)
* *Concerto à grand orchestre pour le violoncelle* (Paris, 1783). The orchestra includes strings, 2 oboes and 2 horns; (Paris, 1783)
* *Air de l'Aveugle de Palmire, and Menuet de Fischer*, for 2 cellos (c. 1784)
* *Recueil de petits airs variés et dialogués* for 2 cellos, Op. 9 (around 1800)
* *Méthode nouvelle et raisonnée pour apprendre à jouer du violoncelle* (Paris, Le Menu, 1772). The method contains comments on the technique of the instrument.

## Գրականության ցանկ
*François Schoonjans, « Amour, danse, musique, lignages : les Cupis de Camargo », in, *Les Lignages de Bruxelles*, Brussels, n° 55-56, 1973, p.&nbsp;49-54.

## Ծանոթագրություններ

## Արտաքին հղումներ
* François Cupis de Renoussard in Historical Dictionary of Music of the Classical Period
* François Cupis de Renoussard, Duo op.V n.2 in C major on YouTube

Կատեգորիա:Երաժշտական մանկավարժներ
Կատեգորիա:1732 ծնունդներ
Կատեգորիա:1808 մահեր
Կատեգորիա:Ֆրանսիացի կոմպոզիտորներ
Կատեգորիա:Ֆրանսիացի թավջութակահարներ
Կատեգորիա:Ֆրանսիացի երաժիշտներ
Più che puoi

**«Più che puoi»** (), իտալացի երգիչ Էրոս Ռամազոտիի և ամերիկացի փոփ կատարող Շերի սինգլ։ Երգը թողարկել է BMG International ընկերությունը 2001 թվականի հուլիսի 3-ին։

Դա Ռամազոտիի «Stilelibero» ութերորդ ալբոմի երրորդ սինգլն է և նրա ամենահայտնի ու գեղեցիկ երգերից մեկը։

## Նկարագրություն
Երգը կատարվում է երկու լեզուներով. Ռամազոտին երգում է իտալերեն, իսկ Շերը՝ անգլերեն։ Նույն` 2001 թվականին նկարահանվել և թողարկվել է այդ երգի տեսահոլովակը։ Տեսահոլովակում ցուցադրվում է բոբիկ Ռամազոտին, որը դատարկ սենյակում նստած կիթառ էր նվագում և երգում, և Շերը, որը երգում էր ձայնագրման ստուդիայում։

2007 թվականին երգը ներառվել է Էրոս Ռամազոտիի «e²» կրկնակի ալբոմում, որը կազմված էր կատարողի լավագույն կոմպոզիցիաներից։ Երգի վրա մի քանի ռեմիքս է թողարկվել։

## Ձևաչափեր և թրեք-լիստեր
### European CD Maxi-Single
**CD 1 UK** (74321 85214 2)

# «Più Che Puoi»;
# «Più Che Puoi» (Eros Radio Mix)
# «Più Che Puoi» (Hot Radio)
# «Lei Peró» (Կենդանի)
# «Amica Donna Mia»

### CD remix
**CD 2 UK & Italy 2 x 12" Vinyl** (TIME 247)

* A1. «Più Che Puoi» (Eros Radio ռեմիքս)
* A2. «Più Che Puoi» (Tee’s Club ռեմիքս)
* B1. «Più Che Puoi» (Tee’s Club II ռեմիքս)
* B2. «Più Che Puoi» (TNT Instrumental)

## Պաշտոնական տարբերակներ
* Գլխավոր տարբերակ (4:13)
* Eros Radio Միքս (4:15)
* Hot Radio (4:17)
* Tee's Club Ռեմիքս (6:35)
* Tee's Club II Ռեմիքս (6:35)
* TNT Instrumental (4:11)

## Հիթ-շքերթներ

### Շաբաթվա հիթ-շքերթներ

### Տարեվերջի հիթ-շքերթներ

## Ծանոթագրություններ

## Արտաքին հղումներ
* «Più che puoi» YouTube-ում;
* Էրոս Ռամազոտիի պաշտոնական կայք  .

Կատեգորիա:2001 սինգլներ
Կատեգորիա:Զուգերգեր